Sagunt rep la Bandera Blava 2023 en tres de les seues platges
11 de maig 2023

![](/media/dgwjw0lk/1450-c.jpg?width=850&height=561.8806306306307)

L'Associació d'Educació Ambiental i del Consumidor (ADEAC) ha entregat en la 37 edició de l'acte de lliurament de les Banderes Blaves a les millors platges i ports esportius de la Comunitat Valenciana els guardons a Sagunt per les platges del Port de Sagunt, Corinto i Almardà este matí a Altea.

A l'acte han assistit el regidor de Platges de l’Ajuntament de Sagunt, Roberto Rovira, la consellera d'Agricultura, Desenvolupament Rural, Emergència Climàtica i Transició Ecològica, Isaura Navarro, i el secretari autonòmic de Turisme, Francesc Colomer, entre altres personalitats.

![](/media/gn0fnd5p/1455-c.jpg?width=850&height=561.8806306306307)

El regidor de Platges de l'Ajuntament de Sagunt, Roberto Rovira, ha mostrat el seu orgull perquè les platges locals hagen renovat les seues banderes blaves: «**Jo crec que és un orgull per a aquesta ciutat novament renovar aqueixos tres guardons de banderes blaves. Aqueixes tres banderes signifiquen molt per a la nostra ciutat**». Així mateix, ha assenyalat que ser guardonats amb bandera blava significa que es tenen «**unes platges de molta qualitat**» i ha destacat que Sagunt té «**unes platges amb un salvament i socorrisme immillorable**».

![](/media/bjlcjjiv/1430-c.jpg?width=850&height=561.8806306306307)  
També ha indicat el regidor de Platges, que ha destacat que Sagunt és un referent en banderes blaves, sobre la consciència mediambiental que es té: «**Estem molt pendents del que significa l'educació ambiental, la cura del medi natural i què signifiquen les nostres dunes a les nostres platges**». A més, ha agraït la labor del departament de Platges, la Societat Anònima de Gestió (SAG), la Policia Local de Platges i els departaments d'Esports i Turisme.

![](/media/34ddy4jq/1425-c.jpg?width=850&height=561.8806306306307)  
El president de l'ADEAC, José Palacios, ha felicitat Sagunt pels guardons que ha rebut: «**La meua enhorabona a l'ajuntament i al municipi de Sagunt una vegada més amb un resultat excel·lent demostrant que és possible treballar pels ciutadans, pels turistes, per les persones que viuen ací i que la qualitat és una cosa significativa i que és possible**». També ha afegit que «**una vegada més, Sagunt demostra que està per la labor de complir criteris que són drets**».

![](/media/ma1ebymy/1461-c.jpg?width=850&height=561.8806306306307)  
L'any passat les platges de Sagunt van obtindre 19 banderes o distintius. Almardà i el Port de Sagunt van aconseguir set banderes cadascuna: Bandera Blava, Qualitur, Q de Qualitat, ISO 9001, ISO 14001, ISO 170001 i Certificació Ambiental EMAS. Per la seua banda, la platja de Corinto va aconseguir cinc banderes: Bandera Blava, Qualitur, ISO 9001, ISO 14001 i Certificació Ambiental EMAS.

![](/media/mriidng0/c.jpg?width=850&height=561.8806306306307)

*   [](http://www.facebook.com/sharer.php?u=https://aytosagunto.es/va/actualitat/sagunt-rep-la-bandera-blava-2023-en-tres-de-les-seues-platges/ "Facebook")
*   [](http://twitter.com/share?url=https://aytosagunto.es/va/actualitat/sagunt-rep-la-bandera-blava-2023-en-tres-de-les-seues-platges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-rep-la-bandera-blava-2023-en-tres-de-les-seues-platges/ "Linked In")
*   [](mailto:?body=https://aytosagunto.es/va/actualitat/sagunt-rep-la-bandera-blava-2023-en-tres-de-les-seues-platges/)